**Zápisnica**

 **zo 7. zasadnutia OZ obce Mankovce konaného dňa**

 **18. novembra 2019 o 17,00 hod v zasadačke OcÚ**

Prítomní podľa prezenčnej listiny

Program zasadnutia:

1. Otvorenie a procedurálne veci zasadnutia

2. Kontrola plnenia uznesenia zo 6.zasadnutia OZ

3. Správa rozpočtového hospodárenia s finančnými prostriedkami za III. štvrťrok 2019

4. Rozpočtové opatrenie č. 5/2019

5. Dodatok č. 3 k Pracovnému poriadku zamestnancov obce Mankovce, úradné dni a úradné

 hodiny Obecného úradu Mankovce

6. Správa nezávislého audítora z auditu účtovnej závierky za rok 2018

7. Návrh na vyradenie drobného hmotného majetku

8. Rôzne ( dane, komunálny odpad , vodné, stočné, COOP Jednota...)

9. Návrh uznesenia

10. Záver

Zasadnutie otvoril a prítomných privítal starosta obce. Konštatoval uznášaniaschopnosť obec- ného zastupiteľstva. Prítomní boli poslanci Marek Holota, Mgr. Juraj Krkošek, Mgr. Zuzana Pavlová, Martin Doskoč a Mgr. Zuzana Čižmáriková. Ospravedlnení boli poslanec Ing. Karol Paulov a Štefan Rajnoha. Predniesol program zasadnutia, tak ako je uvedený v úvodnej časti zápisnice a podal návrh na jeho schválenie.

Prítomní poslanci: **5**  Za návrh hlasovali: **5**  Proti návrhu hlasovali: **0** Hlasovania sa zdržali: **0**

Uznesením **č.70/11/2019 OZ schvaľuje - Program 7. zasadnutia OZ**

Za overovateľov zápisnice určil p Mgr. Juraja Krkošeka a p. Martina Doskoča..

Za členov návrhovej komisie navrhol schváliť p. Mgr. Zuzanu Pavlovú, p. Mareka Holotu

a p. Mgr. Zuzana Čižmárikovú

Prítomní poslanci: **5**  Za návrh hlasovali:  **5** Proti návrhu hlasovali: **0** Hlasovania sa zdržali: **0**

Uznesením **č.71/11/2019 OZ schvaľuje – Návrhovú komisiu v zložení** **Mgr. Zuzana Pavlová**,

**Marek Holota, Mgr. Zuzana Čižmáriková.**

Za zapisovateľku určil p. Klikačovú, pracovníčku OcÚ.

Prejednanie bodu 2/

V kontrole uznesenia starosta konštatoval naplnenieuznesenia zo 6. zasadnutia OZ.

Uznesením **č.72/11/2019 OZ berie na vedomie** – Kontrolu uznesenia zo 6. zasadnutia OZ

Prejednanie bodu 3/

Nakoľko pani kontrolórka obce sa ospravedlnila a nebola prítomná na zasadnutí OZ, starosta obce

požiadal pracovníčku obce p. Klikačovú o prednesenie „Správy rozpočtového hospodárenia s finan-

čnými prostriedkami za III. štvrťrok 2019“ Priblížila tu príjmy a výdavky podľa rozpočtovaných

kapitol ako i plnenie rozpočtu v III. štvrťroku. Konštatovala, že jednotlivé položky sa v príjmovej ako i

výdavkovej časti obce postupne napĺňajú. Odporučila OZ hospodárenie obce za III. štvrťrok

2019 schváliť bez výhrad. Nakoľko poslanci nemali žiadne dotazy ani pripomienky, starosta obce

predniesol návrh na schválenie.

Prítomní poslanci:  **5**  Za návrh hlasovali: **5** Proti návrhu hlasovali: **0** Hlasovania sa zdržali: 0

Uznesením **č. 73/11/2019 OZ schválilo – Správu rozpočtového hospodárenia s finančnými**

**prostriedkami za III. štvrťrok 2019.**

Prejednanie bodu 4/

Starosta obce navrhol zmenu rozpočtu rozpočtovým opatrením č. 5/2019 týkajúcu sa hlavne

Zmeny rozpočtovania finančných operácií, resp .rezervného fondu. Finančné prostriedky, ktoré boli plánované na chodník pred kostolom vo výške 6.000,00 eur, ďalej finančné prostriedky, ktoré sa použili na rekonštrukciu a mod. MŠ-soc. zariadení neboli v takej výške ako sa naplánoval rozpočet - zostatok vo výške 1100,00 eur navrhol použiť na výdavky záväzkov bežného rozpočtu z predchádzajúcich rokov – krátkodobých záväzkov zamestnancov. (v zmysle ustanovenia §10 odsek 9 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Ďalej navrhol úpravu rozpočtu v kapitálových výdavkoch v časti rekreačné a šport. služby – týkajúce sa multifunkčného ihriska v sume 808,00 eur – finančné prostriedky, ktoré bolo potrebné uhradiť z vlastných zdrojov, z dôvodu vystavenej faktúry podľa dohodnutej zmluvy. (neoprávnené náklady podľa zmluvy z r. 2017). Ďalšie zmeny rozpočtu budú v prípade príjmu kapitálových prostriedkov do dátumu 23.12.2019 na účet Obce Mankovce a budú sa týkať rekonštrukcie pamätníka vo výške 10.000,00 eur, aj vo výdavkovej časti musí nastať úprava kapitálových výdavkov na rekonštrukciu tohto pamätníka, vybudovanie nového ohniska, prístrešku...ďalej úpravu navrhol aj v kapitálových príjmoch kde by mala prísť dotácia na rekonštrukciu amfiteátra v časti Bôrina vo výške 40.000,00 eur aj v kapitálových výdavkov by nastala zmena určená na rekonštrukciu a dobudovanie nového pódia, lavičiek, stolov, chodníkov a osvetlenia.

Zmena v kapitálových príjmoch a výdavkoch ba mala nastať aj v časti rozvoj obce kde bola podpísaná zmluva na WIFI vo výške 15.000,00. V týchto kapitálových príjmoch a výdavkoch nastane zmena rozpočtu len v prípade príjmu týchto prostriedkov na účet obce do 23.12.2019. Navrhol úpravu rozpočtu aj v bežných výdavkoch v položkách, v ktorých sa presiahol rozpočet pri skutočnosti dosiahnutia vyšších príjmoch. Napr. vo výdavkoch v časti zásobovanie vodou vznikli nepredvídané výdavky za rozbory, kde bude potrebné doplnenie pribl. vo výške 1.000,00 eur, ostatné položky by mali byť menej významné. Po diskusii k predneseným investíciám starosta dal hlasovať za zmenu rozpočtu.

Prítomní poslanci: **5** Za návrh hlasovali: **5** Proti návrhu hlasovali: **0** Hlasovania sa zdržali: **0**

Uznesením **č. 74/11/2019 OZ schvaľuje – Zmenu rozpočtu obce rozpočtovým opatrením**

 **č. 5/2019 k rozpočtu hospodárenia s finančnými prostriedkami obce Mankovce za rok 2019**

Prejednanie bodu 5/

V tomto bode starosta informoval prítomných poslancov o Dodatku č. 3 k Pracovnému poriadku zamestnancov obce Mankovce a úradné dni a úradné hodiny Obecného úradu Mankovce. Dodatok sa týka hlavne úpravy úradných hodín a dní, ktoré boli doposiaľ v skúšobnej dobe v stredu do 17:00 hodiny, keďže sa tento čas úradných hodín neosvedčil, menia sa úradné hodiny v stredu do 16:00 hodiny, ostatné dni zostávajú nezmenené, podľa toho sa odvíja aj pracovný čas niektorých zamestnancov obecného úradu. K nahliadnutiu bol dodatok č. 3, ktorý si poslanci prezreli.

Prítomní poslanci: **5** Za návrh hlasovali: **5** Proti návrhu hlasovali: **0** Hlasovania sa zdržali: **0**

Uznesením **č. 75/11/19 OZ schvaľuje – Dodatok č. 3 k Pracovnému poriadku zamestnancov**

**obce Mankovce.**

Prejednanie bodu 6/

Starosta poprosil p. Klikačovú o zhrnutie správy nezávislého audítora pre štatutárny orgán a

Obecné Zastupiteľstvo Obce Mankovce vystavenej Ing. Dagmar Horákovou dňa 27.05.2019.

Na základe overenia dodržiavania povinností podľa požiadaviek zákona o rozpočtových pravid-

lách, platných v SR pre územnú samosprávu v znení neskorších predpisov konštatuje, že Obec

Mankovce konala v súlade s požiadavkami zákona o rozpočtových pravidlách.

**Uznesením č. 76/11/2019 OZ berie na vedomie správu nezávislého audítora z auditu**

**účtovnej závierky k 31.12.2018**

Prejednanie bodu 7/

Starosta dáva návrh na vyradenie drobného hmotného majetku obecného úradu a materskej

školy, týkajúceho sa hlavne počítačov a tlačiarne, ktoré boli nefunkčné, nahradené boli novými, v materskej škole podaný návrh na p. riaditeľkou Bc. Luciou Kabátovou, týkajúci sa vyradenia tlačiarne a drobného majetku do výšky 20 eur, ktorý už nie je funkčný, odporúča tento nepotrebný drobný majetok k vyradeniu.

Prítomní poslanci: **5** Za návrh hlasovali: **5** Proti návrhu hlasovali: **0** Hlasovania sa zdržali: **0**

**Uznesením č. 77/11//2019 OZ prejednalo a schvaľuje návrh na vyradenie drobného hmotného majetku.**

Prejednanie bodu 8/

V tomto bode starosta informoval obecné zastupiteľstvo o možnosti komunikácie za humnami,

ďalej informoval OZ o nutnosti predbežného prejednania výšky za platby od 01.01.2020 ako

sú dane, komunálny odpad, vodné stočné...

Ďalej informoval poslancov o prednáške a  odovzdávaní komposterov do domácností.

Informácie o COOP jednote, najnovšie ponúknutá možnosť navrhnutá zást. COOP Jednoty

na odkúpenie budovy a pozemku – rozdelenie. Informoval aj o odvolaní rozhodnutia týkajúceho sa

Mochoviec, ktoré sa týkalo nezaradenia Obce Mankovce do 20 km ochranného pásma.

**Uznesením č. 78/11/2019 OZ berie na vedomie možnosť vytvorenia komunikácie – cesta**

**za humnami, kompostery a informáciu o COOP jednote, Mochovce -20km ochranné pásmo.**

Starosta obce vyhlásil 10 minútovú prestávku

Prejednanie bodu 9/

Predsedkyňa návrhovej komisie Mgr. Zuzana Pavlová predniesla návrh uznesenia zo 7. zasadnutia obecného zastupiteľstva obce Mankovce. Z prítomných poslancov nemal nikto pripomienky a návrh bol jednohlasne schválený. Návrh tvorí neoddeliteľnú súčasť zápisnice.

Prítomní poslanci: **5**  Za návrh hlasovali: **5** Proti návrhu hlasovali: **0** Hlasovania sa zdržali: **0**

Prejednanie bodu 10/

 Starosta obce poďakoval za účasť a ukončil 7. zasadnutie OZ.

Mankovce, 20.11.2019

Zapísala: Magdaléna Klikačová

Zápisnica podpísaná dňa: 25.11.2019

Overovatelia zápisnice: Mgr. Juraj Krkošek .............................

 Martin Doskoč ..............................

 Bc. Milan Vrábel

 starosta obce

**Uznesenie zo 7. zasadnutia Obecného zastupiteľstva obce Mankovce**

 **konaného dňa 18.11.2019 o 17,00 hod.**

A/ OZ v Mankovciach prejednalo a **berie na vedomie:**

 1. Uznesením č. 72/11/2019 - Kontrolu plnenia uznesenia zo 6. zasadnutia OZ

 2. Uznesením č. 76/11/2019 - Správu nezávislého audítora z auditu účtovnej závierky za

 rok 2018

 3. Uznesením č. 78/11/2019 - Predbežné prejednanie komunikácie za humnami, kompos-

 tery a informáciu o COOP Jednote, Mochovce 20 km

 ochranné pásmo...

B/ OZ v Mankovciach prejednalo a **s c h v a ľ u j e** :

1. Uznesením č. 70/11/2019 - Program 7. zasadnutia OZ
2. Uznesením č. 71/11/2019 –Návrhovú komisiu v zložení Mgr. Zuzana Pavlová,

 Marek Holota, Mgr. Zuzana Čižmáriková

1. Uznesením č. 73/11/2019 – Správu rozpočtového hospodárenia s finančnými prostriedkami

 za III. štvrťrok 2019

1. Uznesením č. 74/11/2019 – Zmena rozpočtu rozpočtovým opatrením č. 5/2019 k roz-

 počtu hospodárenia s finančnými prostriedkami obce

 Mankovce za rok 2019

1. Uznesením č. 75/11/2019 - Dodatok č. 3 Pracovného poriadku zamestnancov obce

 Mankovce

1. Uznesením č. 77/11/2019 – Návrh na vyradenie drobného hmotného majetku

Zapísala: Mgr. Zuzana Pavlová

Overovatelia zápisnice: Mgr. Juraj Krkošek ..............................

 Martin Doskoč ..............................

 Bc. Milan Vrábel

 starosta obce

Mankovce, 25.11.2019